राम का जाप पापों से छुटकारा दिलाता है : संत नरकेवल बेदी
लुधियाना|श्रीराम शरणम्के प्रमुख संत नरकेवल बेदी जी महाराज ने श्रीराम शरणम्, श्रीराम पार्क, सिविल लाइंस में चल रहे राम- नाम अखंड जप महायज्ञ में कहा कि राम नाम सर्वव्यापक शक्ति है।संत बेदी जी ने कहा कि जिस प्रकार हाथ, पैर और शरीर के कीचड़ को पानी से धोकर उतारा जाता है और कपड़े की मैल को साबुन से धोकर दूर किया जाता है, ठीक उसी प्रकार राम नाम सिमरन से मानसिक विकारों और पापों से मुक्ति प्राप्त की जा सकती है। संत बेदी जी ने कहा कि श्रीराम नाम तो अमृत रस का समुद्र है और सदगुणों और ज्ञान का घर है। श्रीराम महाराज का नाम राम संसार रूपी समुद्र से पार होने के लिए अनुपम नौका है। ऐसी नौका जिसके समान कोई दूसरा है ही नहीं। राम नाम का जाप संसार के दुखों को सहज में ही दूर कर देता है। संत बेदी जी ने कहा कि मन जब राम नाम जपता है तो सर्वत्र शुभ चाहता है और शुभ ही करता है। लेकिन वाही मन जब राम नाम से बेमुख होता है गलत राह की ओर गलत राह की ओर जाता है। इसलिए हमें तन मन धन राम नाम जाप में लगना चाहिए। संत नरकेवल बेदी महाराज ने कहा कि राम नाम का जाप समस्त पाप ताप कि धूल को धो डालता है। भय और भ्रम को जड़ से नष्ट कर देता है। इसलिए मन को समझाओ कि तूं राम नाम का निरंतर सुमिरन कर। इस अवसर पर अनिता खरबंदा, कृष्ण खरबंदा, साधना तुली, मेघा तुली,आराधना अग्रवाल, नीटा तग्गड़, शशि गुप्ता, सरोज गुप्ता, राज गुप्ता, अंजू कपूर, राजन कपूर, राजिंदर जिंदल, उत्सव प्रकाश, श्रुति थापर, चैतन्य प्रकाश, रेणु प्रकाश, राकेश चढ्ढा, नीलम चढ्ढा, मोहित गुप्ता, कुलदीप गुप्ता आदि उपस्थित हुए।
hin_Deva hin_Deva